Nesbru videregående skole

Nesbru videregående skole er en videregående skole på Nesbru i Asker kommune i Akershus.

Nesbru videregående skole er den eneste videregående skolen i Asker som har tilbud om International Baccalaureate (IB). Andre studieretninger på skolen er; alternativ opplæring TO og TBA, bygg- og anleggsteknikk, Studiespesialisering med forberedende International Baccalaureate og studiespesialisering.

Opplæringstilbud 
Utdanningsprogram:
 Bygg- og anleggsteknikk
 International Baccalaureate (IB)
 Studiespesialisering
 Studiespesialisering med forberedende International Baccalaureate
 TO og TBA; tilrettelagt opplæring i mindre grupper
 YSK; 4-årig studiespesialisering og Bygg- og anleggsteknikk

Historikk 
Nesbru videregående skole tok i mot sine første elever i august 1980. Foruten nytilsettinger, ble lærere og ledelse overført fra Bekkestua videregående skole. Aage Eifring var skolens første rektor og fungerte frem til 1987. I 1988 tiltrådte Inger-Marit Øymo. Hun ble pensjonert i 2008, og Knut Jore kom da inn som skolens rektor. 
Skolens undervisningstilbud konsentrerte seg etter noen års drift rundt tre grunnpilarer: Allmene fag, estetiske fag og byggfag. Et tilrettelagt tilbud for psykisk utviklingshemmede elever (BA-klassene) startet opp i 1984. Et skoleløp som kombinerer arbeid, produksjon og opplæring (APO) startet opp i 1995. Skolen har derfor utviklet stor ekspertise innen spesialpedagogikk. 
Allmennfagene ble høsten 1993 supplert med et internasjonalt tilbud for de to siste skoleårene: International Baccalaureate (IB). IB er en internasjonal studieforberedende utdanning. Det legges vekt på kreativitet, fysiske prestasjoner og samfunnsengasjement.
Med innføringen av Reform 94 var Nesbru tidlig ute med å tilby fordypning i mediefag innen allmenfaglig studieretning. Medier og kommunikasjon på yrkesfaglig studieretning startet opp i 2000. Utdanningsprogrammet har som målsetting å utvikle elevenes kreative evner innen bilder, tekst, lyd og farge.
Reform 94 medførte også at Nesbru kunne, som eneste skole i vestregionen, tilby grunnkurs byggfag. Et nytt tilbygg med en ramme på 32 millioner kroner ble vedtatt av fylkets politikere. Skolen har, fra den sto ferdig høsten 1980 til dags dato, vært i en kontinuerlig utviklings- og ombyggingsprosess. I 2006 åpnet Nesbru et nytt, stort auditorium til 12 millioner kroner. I 2011 åpnet skolen en ny fløy med verksteder for bygg og anleggsteknikk.

Internasjonalisering 

Foruten International Baccalaureate (IB) tilbyr Nesbru videregående skole følgende:

 Internasjonalt Vg1
Studieprogrammet tilsvarer studiespesialiserende utdanningsprogram for Vg1 i forhold til fag og eksamen, men undervisningen foregår hovedsakelig på engelsk. I tillegg tilbys det prosjektbaserte faget “Meet the World”.

 MUN
Våren 2002 startet skolens elever en Model United Nations gruppe, en mini-FN-klubb. Elevene arbeider med FN-problemstillinger, og forbereder deltakelse på samlinger. Skolen har blant annet vært representert i Slovakia, Kairo, Dublin, New York og Haag.

 FN-skole
Gjennom FN-sambandet er Nesbru en FN-skole og har dermed tilgang på undervisningsmateriell, foredrag og etterutdanningskurs. Vi får tilbud om å delta i regionale FN-rollespill, og kan konkurrere om å lage en digital avis med FN som tema.

 UNESCO-skole
Nesbru er tilknyttet UNESCO gjennom ASP-nettverket Associated Schools Project. Skolen samarbeider med andre ASP-skoler, deltar på konferanser og legger vekt på å få internasjonale temaer inn i undervisningen.

 EYP
European Youth Parliament er et internasjonalt læringsprogram hvor elever i videregående skole møtes for å drøfte sentrale politiske spørsmål og for å lære hvordan arbeidet i internasjonale demokratiske fora foregår. Elever fra alle studieprogram kan søke.

 Elevutveksling med Grotius College i Delft, Nederland
Nesbru har et utvekslingsprogram med Grotius College i Delft i Nederland. Elever på første trinn er med etter søknad. Skolen velger ut 12-15 deltakere. Elevene reiser til Delft på våren og bor hos vertselever. De nederlandske vertselevene kommer på gjenbesøk om høsten. Programmet omfatter ekskursjoner, workshops og idrett med et overordnet tema som f. eks. “Water Management.”

 Studieturer til utlandet, Vg2
Vg2-klassene drar på studietur til byer som London, København, Wien, Barcelona, Cannes, Cern og Berlin. Målet er faglig utvikling, elevutveksling eller å besøke et av UNESCOs verdensarvsteder.

 Internasjonal uke og aksjonsdag
Hver høst arrangerer skolen internasjonal uke i forbindelse med FN-dagen 24. oktober. Nesbru videregående skole har i flere år samarbeidet med Kirkens Nødhjelp. På aksjonsdagen jobber elevene for å samle inn penger til to yrkesfaglige skoler i Jerusalem og Ramallah.

 Asylmottak
Nesbru videregående skole har kontakt med Hvalstad asylmottak. Gjennom fag, arbeid og kurs i regi av Menneskerettighetsakademiet møtes mennesker på tvers av språklige og kulturelle grenser.

Nesbrurevyen 
Skolens første revy gikk av stabelen i mars 1983. Med noen få års opphold, har Nesbrurevyen vært et fast innslag i februar/mars.
 2023: Turbulens
 2022: Hei Bloggen!
 2020: TERNINGKAST
 2019: KRAKKET
 2018: KLEINT
 2017: Oppstandelsen
 2014: Project 1814
 2013: Skjærsilden
 2012: The Loop – Chicagokoden
 2011: Nabolaget
 2010: Dømt 
 2009: ALARM – allting forandres, intet består 
 2008: Hot 
 2007: I love TV (vinner av “Revy Awards”)
 2006: Game, sett, match 
 2005: Har du glemt det? 
 2004: Ett Nesbru – ett rike 
 2003: Alt om min farmor 
 2002: Kjenner du deg igjen?
 2001: Røre
 2000: Dressing mellom tærne

Kjente elever 

 Kjetil B. Alstadheim, journalist
Kåre Conradi, skuespiller
 Kristin Frogner, skuespiller, sanger, komponist
 Inge Sørbrøden, bassist i bandet Jim Stärk 
 Lene Conradi, ordfører i Asker kommune
 Jeanette Roede, daglig leder av Grete Roede AS
 Christine Koht, programleder i NRK
 Christian Nitschke Smith, journalist i NRK
 Geir Solaas Moen, journalist i TV2
 Ane Nyrerød, værdame i TV2
 Kristian Ruth, seiler
 Ingvild Snildal, svømmer
 Henrik Christiansen, skøyteløper
Thomas Hayes, skuespiller

Referanser

Litteratur
Bergan, Gunvor Øverland. En skole i tiden – En skole for fremtiden. Nesbru videregående skole 1980-2005. –Asker: [G. Øverland], 2005 – 128 s. 
Skjellum, Torbjørn. Vekst. Videregående opplæring i Akershus. – Akershus fylkeskommune[T. Skjellum], 2002 – 523 s.

Eksterne lenker

 Skolens nettsider arkivert

Skoler i Asker
Nesbru
Videregående skoler i Viken
International Baccalaureate